cyanic-selkie/wikianc huggingface dataset:
The Amazing Race Canada 4
Etappe 10 (Nova Scotia → New Brunswick)
I denne etappens Veivalg, måtte lagene velge mellom 1867 eller 1879. I 1867, måtte lagene dra til Moosehead Breweries. Der måtte lagene velge en av fem unik merkete ølflasker og plukke ut nok flasker som hadde samme merke som den de hadde valgt til å fylle fem ølkasser. Deretter måtte de stable en pall med ølkasser for å motta neste ledetråd. I 1879, måtte lagene dra til Crosby's Molasses. Der måtte lagene følge en oppskrift for å forberede en blanding herunder bedriftens signaturmelasse. Hvis de hadde fått riktig konsistens, måtte de trekke blandingen til de hadde laget minst 650 gram med Taffy-godteri for å motta neste ledetråd. I denne etappens Face Off, måtte lagene duellere mot hverandre i en runde med golf. Et lag ville ta vekslende slag for å senke sin ball i hullet og deretter vente på motstanderlaget som ville gjøre det samme. Hvis et lag mistet ballen, ville de motta et straffeslag. Laget som hadde færrest slag, ville motta neste ledetråd. Det siste, tapende laget ved Face Off-oppgaven, måtte snu et timeglass og vente til sanden hadde rent ut før de fikk neste ledetråd. I denne etappens Veisperring, måtte et lagmedlem ta på seg bind for øynene og ha dem på seg under hele oppgaven. Først ville de bli ledet til den ene delen av hagen av sin partner, som ville lese opp de engelske navnene på femten planter som de måtte memorere, hver skjelnes med en unik duft eller tekstur:
Deretter måtte de, på egen hånd, følge en ledetau til den andre siden av hagen og korrekt identifisere alle femten plantene ved å lukte og berøre plantene for å motta neste ledetråd. Hvis noen av svarene var feil, ble de ført tilbake til sin partner for å prøve på nytt.
Tilleggsopplysning:
Tilleggsoppgaver:
Etappe 11 (New Brunswick → Québec)
I denne etappens første veisperring, måtte lagene dra til Biosphère Montréal. Der måtte et lagmedlem bruke jumar til å klatre 46 meter opp til observasjonsdekket til museet. Deretter måtte de trekke seg horisontalt over en suspendert kabel til en plattform på den ytre strukturen. Til slutt, måtte de rappellere ned for å hente deres neste ledetråd på utsiden av kulen. I etappens andre veisperring, måtte det andre lagmedlemmet stable tre bestillinger med Montréal-bagel på holderpinner i en bestemt topp-til-bunn rekkefølge etter variant, tre pinner pr. bestilling. Deretter måtte de levere dem til fots, bærende med komplett bestilling hver gang, til tre forskjellige steder i området rundt Mile End. Hvis bagelene ikke var stablet i riktig rekkefølge, ville ikke bestillingen bli akseptert. Når alle leveransene var levert, måtte de vende tilbake til St-Viateur Bagel for å motta neste ledetråd.
Tilleggsoppgaver:
Valacar
Valacar (1194 – 1432 T.T.) er en figur fra J.R.R. Tolkiens fiktive verden Midgard.
Han var den 20. kongen av Gondor og sønnen av den tidligere kongen Rómendacil II, som han etterfulgte ved dennes død i 1366 T.T..
Valacars komme skapte stor uro blant Gondors folk, for hans far hadde sendt han som ambassadør til Rhovanion for at han skulle bli kjent med Nord-mennene. På denne reisen giftet han seg med Vidumavi, datteren til Vidugavia, kongen av Rhovanion. Fordi Nord-mennene var middelmenn, var Dúnedain i Gondor redde for at dette giftermålet kunne ødelegge det rene Númenoreanske blodet i Kongenes slekt.
Valacars kone døde tidlig, noe som var vandlig blant Nord-mennene, men før hun døde gav hun kongen en sønn, Eldacar.
Da Valacar ble gammel, gjorde provinsene ved kysten opprør. I år 1432 T.T., gjorde Valacars død at dette opprøret ble til en blodig borgerkrig som ble kjent dom Ættefeiden (se Gondor). Kaoset varte i hele femten år før sønnen Eldacar sikret seg sin fars trone. Valacar regjerte i Gondor i 66 år, og ble etterfulgt av Eldacar i 1432 T.T.
Fylkesvei 6316
Før Trøndelag fylke ble opprettet 1. januar 2018 hadde veien betegnelsen Fylkesvei 17 (Sør-Trøndelag).
Øyområder
Et øyområde var et geografisk avgrenset område som utgjorde en egen politisk og administrativ enhet innen De nederlandske Antiller. Et øyområde har delvis selvstyre i lokale saker.
Øyområdets bestuurscollege ble ledet av en gezaghebber som er en slags ordfører, og hadde et antall gedeputeerden (folkevalgte) som også satt i De nederlandske Antillers parlament. Formannskapet falt under øyrådet (eilandsraad), som ble valgt hvert fjerde år.
De nederlandske Antiller var delt inn i fem øyområder:
Jeff Green (NASCAR-fører)
Jeff Green er lillebror av NASCAR-kollegene Mark Green og David Green.
Denny Hamlin
James Dennis Alan «Denny» Hamlin (født 18. november 1980 i Chesterfield, Virginia, USA) er en fører i den amerikanske motorsporten NASCAR. Han kjører bil #11 FedEx Chevrolet Monte Carlo for teamet Joe Gibbs Racing i NASCARs Nextel Cup, og kjører samtidig i Busch Series.
David Hahn
David Hahn (født 30. oktober 1976 i Commerce Township i Michigan i USA, død 27. september 2016 i Shelby Charter Township i Michigan) forsøkte å bygge en breederreaktor (kjernereaktor) i 1994 i et skjul i bakgården i sitt hjem i en forstad til Detroit, Michigan, 17 år gammel.
Et speidereksperiment
Hahn, som har fått kallenavnet «den radioaktive guttespeideren», var med i speiderbevegelsen Boy Scouts of America med ørnegrad og hadde tidligere oppnådd bragdmerket (merit badge) innen atomenergi etter å ha holdt på med kjemiske eksperimenter i kjelleren som også hadde ført til mindre eksplosjoner. I en utvidelse av sine eksperimenter samlet Hahn jevnt og trutt betydelige mengder radioaktivt materiale gjennom å samle opp små mengder fra (noen ganger stjålne) husholdningsprodukter, slik som americium fra røykvarslere, thorium fra gassglødelamper og tritium fra klokker og geværsikter. Han fikk også tak i radium fra selvlysende urskiver samt lithium fra batterier. Reaktoren var en uthulet blokk av bly.
Hahn utga seg for å være en legitim voksen vitenskapsmann eller lærer og oppnådde på den måten mange fagfolks tillit, til tross for stavefeil og andre åpenbare feil i sine brev. Hahn langsiktige mål var å skape en breederreaktor ved bruk av lavnivå-isotoper til å omvandle prøver av thorium og uran til fisjonerbare isotoper.
Stråling
Selv om hans hjemmelagde reaktor aldri oppnådde kritisk masse endte den med å utstråle toksiske nivåer av radioaktivitet omkring 1000 ganger den normale bakgrunnsstrålingen. Forskrekket startet Hahn å demontere eksperimentene sine, men et tilfeldig sammentreff førte til at politiet oppdaget aktivitetene hans. Det utløste en føderal strålingsberedskap som involverte FBI det nasjonale atomkraftorganet Nuclear Regulatory Commission (NRC). Det amerikanske miljøverntilsynet Environmental Protection Agency (EPA) demonterte skjulet med alt dets innhold og begravde det som lavnivå radioaktivt avfall i Utah. Hahn nektet å la seg underkaste medisinske undersøkelser for å fastlegge graden av radioaktiv stråling han hadde vært utsatt for.
Hahn ble uthengt i lokalsamfunnet etter episoden men oppnådde graden som ørnespeider. Etter avbrutt høyere utdanning (community college) begynte han i marinen hvor han ble utplassert på det kjernefysiske hangarskipet USS Enterprise som matros (hvor han ble holdt borte fra kjernereaktorene for sin egen sikkerhets skyld først og fremst, ettersom han hadde nådd et punkt der ytterlige utsettelse for bestråling kunne medføre helseskade). Senere vervet han seg til marinekorpset.
Medieomtale
Episoden førte til sporadisk medieomtale i denne perioden, men da skribenten Ken Silverstein publiserte en artikkel om hendelsen i Harper's Magazine i 1998 medførte det stor medieoppmerksomhet. Denne ble ytterligere utvidet i biografien The Radioactive Boy Scout: The Frightening True Story of a Whiz Kid and His Homemade Nuclear Reactor som kom i 2004.
En TV-dokumentar, The Nuclear Boyscout, ble vist på Channel 4 i Storbritannia i 2003. I dokumentaren framstår Hahn og gjengir enkelte av sine metoder.
Niklas Baarli
Niklas Johansen Silseth Baarli (født 10. april 1989 i Fredrikstad) er en norsk programleder i radio og TV.
Fra januar 2010 til 2017 var Baarli ansatt i NRK, hvor han var programleder i NRK P3 og mP3. Fra januar 2018 var han programleder for Morgen på Radio 1 sammen med Samantha Skogrand og Ken Wasenius-Nilsen. Han ledet Radio Rocks morgensending "Stå opp" sammen med Halvor Johansson og Anne Sem-Jacobsen høsten 2021.
Baarli startet sin karriere som programleder i Radio Drammen i 2007. I januar 2010 ble han ansatt i NRK, der han ble programleder for en rekke programmer, blant annet P3 Helg, P3 Natt, P3 Sommer og mP3 Morgen.
Han har også vært programleder for P3aksjonen sammen med kollega Ronny Brede Aase, Silje Nordnes og Mathias Nylenna i 2012 og 2014. I 2015 sendte Baarli 100 timer radio fra Torget i Trondheim med Ronny, Silje og Tuva Fellman
I 2020 ble Baarli medprogramleder i TV 2-programmet God kveld Norge sammen med Marte Bratberg.
Fra 2022 er han programleder for Farmen.
Niklas Silseth Baarli var med i sesong 6 av Farmen kjendis.
Baarli er gift med psykolog og programleder Benjamin Baarli Silseth.
Skellig Michael
Skellig Michael (irsk: Sceilig Mhichíl, betyr «Michaels klippe»), også kjent som Great Skellig («Store Skellig»), er en bratt klippeøy om lag femten kilometer vestover fra kysten av grevskapet Kerry i Irland. Den er den største av de to Skelligøyene.
Øya var i 600 år et viktig senter for irske munker. Et kloster på toppen av den 230 meter høye klippen, bygget i 588, ble i 1996 anerkjent som et verdensarvsted av UNESCO.
Skellig Michael er et av de mer kjente, men mindre tilgjengelige klostrene i Europa. Siden øya er så avsidesliggende har den inntil nylig bare i liten grad vært besøkt av turister. Dette har bidratt til at klosteranlegget er uvanlig godt bevart. De svært spartanske forholdene i klosteret illustrerer den asketiske levemåten til de tidlige kristne munkene i Irland. Munkene bodde i bikubelignende hytter av stein (såkalte clochan) over nesten loddrette klippevegger.
Historie
Klosteret ble ifølge tradisjonen grunnlagt i 588. Det overlevde flere plyndringer av vikinger, det første omtalte i 823. Klosteret ble senere utvidet, og et nytt kapell ble bygget rett etter tusenårsskiftet. Klostersamfunnet på Skellig Michael var aldri spesielt stort – sannsynligvis var det bare om lag 12 munker og en abbed. På et tidspunkt på 1100-tallet forlot munkene øya og sluttet seg til det augustinske klosteret ved Ballinskelligs på fastlandet.
Fra 1500-tallet ble Skellig Michael et populært mål for årlige pilegrimsreiser, men hadde ingen fast bosetning. På 1800-tallet ble to fyrlykter bygget, og øya var igjen bebodd, nå av fyrvoktere som tjenestegjorde der etter en turnus. Det andre fyret som ble bygget er fortsatt i drift, men det ble ombygd på 60-tallet og har vært automatisert siden 80-tallet.
I 1986 ble det gjort noen restaureringsarbeider, og et offisielt turistkontor med tilknytning til øya ble opprettet. Nylig ble det imidlertid innført strenge begrensninger på adgangen for turister, siden den økende antallet besøkende kunne forårsake skade på stedet. Spesielt bekymringsfull var slitasjen på de gamle steintrinnene opp klippen. Alternative måter å gi tilgang til stedet på blir vurdert.
Naturreservat
Sammen med sin mindre nabo, Lille Skellig, er Skellig Michael et viktig naturreservat. Skelligøyene har en stor bestand av sjøfugler, blant annet havsule, havhest, krykkje, alke, lomvi og lunde. Havsvale og havlire hekker også i stort antall der.
TPS-rapport
En TPS-rapport (fra "testprosedyre-spesifikasjon") er et dokument brukt til kvalitetssikring som beskriver prosedyrer for hvordan man skal gå frem under testingen. Det er særlig brukt innen programvareutvikling.
Definisjon
Institute of Electrical and Electronics Engineers (IEEE) har publisert følgende offisielle definisjon av en testprosedyre-spefikasjon (engelsk): "IEEE 829 – Test Procedure Specification The Test Procedures are developed from both the Test Design and the Test Case Specification. The document describes how the tester will physically run the test, the physical set-up required, and the procedure steps that need to be followed. The standard defines ten procedure steps that may be applied when running a test."
Populærkultur
I filmen Office Space fra 1999 blir det gjort et stort poeng av at protagonisten Peter Gibbons (spilt av Ron Livingston) har glemt å legge omslagsark rundt TPS-rapportene, og må forklare dette på nytt til åtte forskjellige personer som han rapporterer direkte til.
Silvan Tomkins
Silvan Solomon Tomkins (født 4. juni 1911, død 10. juni 1991) var en psykolog og personlighetsteoretiker som utviklet både affektteori og skriptteori.
Acartia pacifica
Arten ble første gang beskrevet av Adolf Steuer i 1915.
Steromapedaliodes
Utseende
Middelsstore (vingespenn ca. 45 millimeter), mørke sommerfugler. Oversiden er brunsvart bortsett fra en hvit tverrflekk langt inne på forvingen nær forkanten. Undersiden av bakvingen er gråsvart-spraglete.
Levevis
Larvene utvikler seg trolig på bambus i slekten Chusquea, i likhet med de fleste andre Pronophilina. Disse sommerfuglene finnes på høysletter (páramo) rundt 3000 meter over havet. I alle fall Steromapedaliodes sanchezi er regnet som en utryddingstruet art.
Utbredelse
Slekten er utbredt i fjellområder i Venezuela.
Simrad
Simrad
Eierskap: Heleiet datterselskap av Kongsberg Maritime
Hovedkontor: Horten, Norge Nøkkelpersoner: Olav Vittersø Industri: Fiskeleting og fiskeriforskning
Web side: https://www.kongsberg.com/simrad
Simrad var tidligere et heleid datterselskap av Kongsberg Maritime. Navnet brukes i dag som en samlebetegnelse for Kongsberg Maritimes produkter for fiskeleting og fiskeriforskning. Selskapet SImrad ble startet i 1947, og har siden 1953 arbeidet med utvikling av ekkolodd, sonarer og fangstkontroll. Både navnet Simrad og Simrads logo er registrerte varemerker som eies av Kongsberg Maritime.
Historie
Simrads historie startet i 1947, da Willy Simonsen startet et firma for å produsere radiotelefoner for fiskeflåten. Med finansiell oppbakking av Johan Mustad, ble Simonsen Radio A/S etablert i Oslo 31. desember 1946. Firmaet skiftet navn til Simrad i 1957 da det åpnet kontor i Horten. Simonsen arbeidet i selskapet i 21 år, og forlot det i 1968.
Sonar
Kongsberg Maritime er en av verdens ledende produsenter av sonarer, som de har utviklet siden 1953. Den første kommersielle sonaren som ble utviklet ble kjent som «Basdic». I 1955 ble dette den første masseproduserte sonar montert i lettbåt. Basdic-sonaren solgte over 5000 enheter og er fremdeles i bruk enkelte steder. I 1959 lanserte Simrad «Silde-ASDICen» med full kommersiell tyngde. Denne sonaren ble så populær at den faktisk fikk skylden for at silda nesten forsvant fra Nordsjøen i en kort periode.
Andrej Jesipenko
Andrej Jevgenjevitsj Jesipenko (Андрей Евгеньевич Есипенко; født 22. mars 2002 i Novotsjerkassk) er en russisk stormester i sjakk som fikk tittelen i 2018 som 16-åring.
Jesipenko slo regjerende verdensmester Magnus Carlsen under Tata Steel Chess 2021, hvor han til slutt endte på en 3.-plass bak hjemmehåpene Jorden van Foreest og Anish Giri. Seieren mot Carlsen var verdensmesterens første tap mot en tenåring siden 2011, og hans første tap mot en spiller rangert under 2700 siden 2015.
Øivind Bergh (havforsker)
Øivind Bergh (født 11. mars 1962) er en norsk biolog og havforsker. Han er ansatt som forsker I ved Havforskningsinstituttet, og har vært programleder (1998–2003) og leder av instituttets fiskehelsegruppe (2004–2008). Han var professor II i fiskehelse (fiskebakteriologi) ved Institutt for biologi (nå Institutt for biovitenskap) ved Universitetet i Bergen i perioden 2006–2011.
Bergh ble cand.mag. ved Universitetet i Bergen i 1985, cand.scient. i biologi ved samme universitet i 1988 (med hovedoppgaven Røntgenmikroanalyse av enkeltceller i mikrobielle populasjoner) og dr.scient. i biologi ved samme universitet i 1996. Han har rundt 100 internasjonale publikasjoner, vesentlig om akvakultur og miljøvirkninger av akvakultur, samt sykdom hos tidlige livsstadier av fisk og skjell. Han har også utgitt lærebokkapitler og en rekke populærvitenskapelige artikler og kronikker. Han var koordinator for EU-forskningsprosjektet COEXIST – Interaction in coastal waters – aroadmap to sustainable integration of aquaculture and fisheries (2010–2013), og har deltatt i en rekke andre EU-prosjekter (FP5, FP 7 og Horizon 2020) og prosjekter finansiert av Norges forskningsråd. Han ble i 2014 medlem av Vitenskapskomiteen for mattrygghet, nå Vitenskapskomiteen for mat og miljø, der han var knyttet til faggruppen for mikrobiell økologi.
Han mottok John Martin Award fra American Society for Limnology and Oceanography i 2011.
Bergh er styremedlem i Arbeiderpartiets Universitetslag.
Boothiahalvøya
Boothiahalvøya (eller Boothia Peninsula, opprinnelig kalt Boothia Felix) er ei stor halvøy i territoriet Nunavut i Canada. Nordspissen av halvøya, Cape Rennell, er det nordligste punktet på det kanadiske fastlandet, og dermed også Nord-Amerika. Halvøya er skilt fra Somersetøya i nord ved det smale Bellotsundet (Ikirahaq). Halvøya har et areal på 32 330 km². Boothiaeidet, som knytter halvøya til fastlandet, er under 2 km bredt på det smaleste.
Halvøya ble navngitt i 1829 av den skotske utforskeren John Ross. Den er oppkalt etter Felix Booth, en forretningsmann som finansierte Ross' andre forskningsekspedisjon. Ross kalte øya Boothia Felix, dvs. «lykkelige Boothia», med en spøk på Booths fornavn, men navnet ble på siste halvdel av 1900-tallet endret til det mer nøytrale Boothia Peninsula.
Krig!
Krig! er Knut Nærums andre roman. Den tar for seg hva som ville kunne skje om Norge angrep et alliert land, eksempelvis et medlem av NATO, og hvordan det politiske maktspillet under en slik konflikt ville foregå. Et nederlandsk filmteam har hatt planer om å lage en film basert på romanen.
Handling
Under EM på skøyter i 2005 faller Norges gullhåp og drar med seg sin nederlandske rival i fallet. Dette liker nederlenderne dårlig og responderer med å legge fram en påstand om at Johann Olav Koss brukte dop under OL på Lillehammer i 1994. Dette faller ikke i smak hos nordmennene, som føler at nasjonens ære er krenket. Stemningen mellom Norge og Nederland blir mer og mer spent, helt til USA som støtter Norge, angriper Nederland og sprenger dikene deres slik at de oversvømmes.
Tolkning
Krig! kan tolkes som en allegori på Vestens krig mot terror, vår tids øst-vest konflikt. Men romanen tar også opp viktige samfunnsspørsmål, eksempelvis hva som får en nasjon til å erklære krig mot en annen, og hvordan den nasjonale ledere og politikere vil oppføre seg under en slik konflikt.
Kristian M. Walentin
Kristian M. Walentin (1926–2013) var en norsk ingeniør og næringslivsleder.
Britten-Norman Islander
Britten-Norman Islander (også kjent som BN-2) er et mindre to-motors passasjerfly produsert av Britten-Norman, Storbritannia. Islander er, ifølge selskapets egen hjemmeside Britten-Norman) et av de mest solgte av denne type passasjerfly med en kapasistet for opp til 10 passasjerer.
Historie og varianter
Arbeidet på tegnebrettet startet i 1963 og den første prototypen BN-2 fløy for første gang den 13. juni 1965, og den andre prototypen var klar til testflyvning 20. august året etter. Begge prototyper hadde svakere motorer enn de som ble levert med produksjonsmodellene. Den første serieproduserte Islander fløy første gang den 24. april 1967.
Kristian M. Walentin
Walentin ble i 1993 utnevnt til ridder av 1. klasse av St. Olavs Orden «for fortjeneste av norsk petroleumsteknologi.»
James Gordon Bennett jr.
James Gordon Bennett jr. (født 10. mai 1841, død 14. mai 1918) var en amerikansk avisutgiver. Han er idag kanskje mest husket for å ha finansiert flere av Henry Morton Stanleys ekspedisjoner i Afrika.
Bennett ble hovedsakelig utdannet i Frankrike, et land han beholdt nære bånd til hele livet. Faren, James Gordon Bennett sr., hadde startet avisen New York Herald i 1835, i 1866 overtok sønnen ledelsen. Avisen ble verdensberømt da den finansierte og dekket Stanleys ekspedisjon for å finne David Livingstone i 1869.
Britten-Norman Islander
Historie og varianter
Flyet ble konstruert med tanke på bli en erstatter for Dragon Rapide som var i utstrakt bruk mellom Storbritannia og Shetlandsøyene, Orkneyøyene, Hebridene og Kanaløyene, der det finnes 500 meter lange startbaner. Derav navnet.
En forbedret versjon BN-2A Islander, kom to år senere, i 1969. Forbedringene omfattet bedre aerodynamikk og cockpitutrustning, såvel som endringer i flyets nese for å gi plass til et større bagasjerom,
James Gordon Bennett jr.
I tillegg til avisarbeidet var Bennett interessert i en rekke aktiviteter; seiling, polo og bilrace. I 1877 flyttet han til Paris, der han startet Parisutgaven av New York Herald, The Paris Herald, som ble forløperen til International Herald Tribune. Han støttet George W. DeLongs forsøk på å nå nordpolen via Beringstredet, det endte med at DeLong og 19 av hans menn sultet ihjel – noe som kun økte avisens opplag.
Britten-Norman Islander
Historie og varianter
En militær variant Defender, kom nok et år senere og fløy for første gang 20. mai 1970.
En annen militære variant Maritime Defender er spesielt bygget med henblikk redningstjeneste, kystpatruljering og firkerioppsyn, mm. En tredje sivil variant kom i 1978 og var en ytterligere forbedret utgave som fikk betegnelsen BN-2B Islander II. Denne hadde en rekke forbedringer i forhold til de tidligere variantene som bl. omfattet kapasitetsøkning og modifiserte propellere som gav mindre støy Denne typen kunne tilbys med lengre nese som en opsjon til selskaper med behov for større bagasjeplass, ekstra bensintanker og  Allison 250-B17C turboprop motorer. Med denne type motorer fikk varianten betegnelsen BN-2T.
Flyet har blitt lisensbygget i Romania og Belgia. Det har også sammensatt på Filippinene med alle komponenter importert.
Simen Tiller
Tiller var med på det norske laget som tok bronse i lagkonkurransen i kombinert i junior-VM på ski 2015, sammen med Harald Johnas Riiber, Jarl Magnus Riiber og Lars Buraas.
Han deltok i kombinert i Ski-VM 2023 i Planica i normalbakke/10 km, men ble diskvalifisert etter hoppdresskontrollen.
Nicolay Heinrich Knudtzon
Nicolay «Nic» Heinrich Knudtzon (født 19. mars 1922 i Oslo, død 7. februar 2013) var en norsk sivilingeniør.
Liv og virke
1. april 1967 ble han tilsatt som forskningssjef i Telegrafverket for det som skulle bli Televerkets forskningsinstitutt (TF). Knudtzon var gjennom 25 år (1967–1992) leder for TF, som han selv etablerte og der han var forskningsdirektør.
Nic Knudtzon ble i 1993 utnevnt til ridder av 1. klasse av St. Olavs Orden «for fortjeneste av teknisk forskning».
Abbey Road Studios
Abbey Road Studios er et innspillingstudio i London i Storbritannia. Det ble grunnlagt i november 1931 og er et kjent innspillingstudio med adresse Abbey Road 3 i området St John's Wood under City of Westminster. Ved siden av å fungere som et innspillingsstudio har lokalet også blitt brukt til å remastre flere kjente klassiske musikkinnspillinger laget ved Kingsway Hall. Bygningen ble i februar 2010 fredet som en såkalt «Grade II listed building», noe som medfører at eksteriøret ikke kan endres.
Historie
Bygningen ble oppført som et georgiansk townhouse i 1831 og gården ble kjøpt opp av Gramophone Company i 1931 og konvertert til et innspillingstudio. Pathe filmet åpningen av studioet da Edward Elgar ledet London Symphony Orchestra i innspillingsamlinger for hans musikk. De nærliggende husene ble også eiet av selskapet og ble brukt for å huse musikere. På 1950-tallet ble Abbey Road Studios brukt hyppig av den britiske dirigenten Malcolm Sargent, som også bodde like i nærheten av bygningen.
Gramophone Company slo seg senere sammen med Columbia Graphophone Company for å danne EMI, som også tok over studioet. Dette ble kjent som EMI Studios inntil det skiftet navnet til Abbey Road Studios formelt i 1970. Studio to ved Abbey Road ble et senter for rockemusikken i 1958 da Cliff Richard and the Drifters (senere Cliff Richard and The Shadows) spilte inn Move It, som blir hevdet å være den første rock and roll–singelen i Europa.
Det var The Beatles som brøt med tradisjonene og byttet innspillingstekniker, og dermed flyttet grensene for hva som blir betegnet som populærmusikk. Ved å benytte seg av flanger, bakvendt innspilling, automatisk dobbelsporing (ADT) og kontrollert akustisk tilbakekobling, brukte The Beatles studioene i Abbey Road for hva det var verdt.
Abbey Road Studios er mest kjent for tilknytningen til The Beatles, som spilte inn nesten alle sine albumutgivelser og singler ved Abbey Road mellom 1962 og 1970. The Beatles navnga også sitt siste studioalbum Abbey Road i 1969, etter gaten hvor innspillingstudioet er plassert. Plateomslaget på denne utgivelsen var tatt av Iain MacMillan utenfor studioet, med det resultatet av at fotgjengerovergangen hvor de fire medlemmene ble fotografert kom til å bli et pilegrimssted for Beatles-fans over hele verden. Det har også blitt en langvarig tradisjon for besøkende å ære bandet ved å skrive navnet sitt på gjerdet utenfor studioet, til tross for at dette blir malt over månedlig.
Bandet Pink Floyd spilte inn de fleste av sine album fra 1960- og 1970-tallet ved Abbey Road og The Shadows navnga sin utgivelse Live At Abbey Road med et plateomslag til forveksling likt The Beatles.
Av kjente plateprodusenter og lydteknikere som har arbeidet ved Abbey Road kan nevnes George Martin, Geoff Emerick, Norman «Hurricane» Smith, Ken Scott, Haydn Bendall, Mike Stone, Alan Parsons, Phil McDonald, Richard Lush og Ken Townsend.
Artister med innspillinger ved Abbey Road
Abbey Road Studios har blitt brukt av musikere som blant andre The Beatles, Cliff Richard, Radiohead, Al Stewart, Pink Floyd, U2, Oasis, Camel, Alan Parsons Project, The Killers, The Shadows, Elliott Smith, Harry Styles og Plácido Domingo. Studio to har blitt brukt av blant andre The Hollies, Manfred Mann, The Seekers, Gerry & the Pacemakers, Martin Briley, Mrs Mills, Panic at the Disco og Lucie Silvas.
Nupedia
Nupedia var en engelskspråklig nettbasert encyklopedi med artikler skrevet av eksperter og lisensiert som fritt innhold. Det ble grunnlagt av Jimmy Wales og med Larry Sanger som sjefredaktør. Nupedia var tilgjengelig fra mars 2000 til september 2003. Nupedia er mest kjent fordi den var en forløper til Wikipedia.
I motsetningen til Wikipedia var Nupedia ikke en wiki, men karakterisert av omfattende fagfellevurdering, formet for å gjøre dets artikler kvalitativt sammenlignbare med profesjonelle leksikon. Nupedia ønsket at forskere og akademikere skulle frivillig produsere innhold. Før Nupedia opphørte etter tre år hadde det klart å produsere 25 artikler som hadde kommet seg gjennom fagfellevurderingen. Tre artikler eksisterte i to versjoner av ulik lengde.
Den redaksjonelle prosessen gikk gjennom syv stadier før en artikkel ble erklært ferdig. Forfatterne var forventet å være eksperter og ha en akademisk grad på sine felt.
I januar 2001 begynte Nupedia ved Jimmy Wales et sideprosjekt kalt Wikipedia som gjorde det mulig for bidragsytere å skrive artikler før de gikk inn i en fagfellevurdering. Det trakk til seg oppmerksomhet fra begge sider ettersom det hadde en mindre byråkratisk struktur. Etter hvert som Wikipedia vokste og tiltrakk seg stadig flere bidragsytere, fikk det raskt en egen utvikling og begynte å fungere uavhengig av Nupedia, til tross for at Sanger i begynnelsen ledet aktivitetene på Wikipedia ved sin posisjon som Nupedias sjefredaktør.
Wikipedias suksess førte til den gradvise bortgangen til Nupedia. Grunnet sammenbruddet i internettøkonomien på denne tiden besluttet Jimmy Wales å ikke fortsette med en betalt sjefredaktør i desember 2001. Etter at Sanger gikk av fortsatte Nupedia i økende grad som en ettertanke til Wikipedia. Kun to artikler ble fullført og gjennomgikk fagfellevurderingen etter 2001. Nupedia gikk inn en stillstand, og dets nettsted nupedia.com ble til sist lagt ned den 26. september 2003. Noen få sider er imidlertid fortsatt tilgjengelige via en speilserver.
Hamar Pålegg
Hamar Pålegg også kjent som HaPå er et pålegg bestående av kondensert melk, sukker, salt og sitronsyre. Varemerket ble introdusert av De Norske Melkefabrikker og fabrikken på Hamar i 1949, som i 1954 skiftet navn til Nestlé etter å ha vært i deres eie siden 1898. Idéen bak det populære pålegget oppsto under krigen, da mange familier karamelliserte sukret kondensert melk (Dulce de leche) i hjemmene sine. Tidligere fantes også sjokolade- og ananasvarianter.
Avvikling av fabrikken på Hamar
I juni 2008 ble det kjent at Nestlé skulle avvikle fabrikken på Hamar på grunn av for høye driftskostnader, noe som gjorde at det ble satt igang arbeid for å se på muligheter til å flytte produksjonen av HaPå. Den 16. desember 2008 var siste produksjonsdag for pålegget, som dette året hadde en markedsandel på rundt åtte prosent.
Kavli overtar produksjonen
3. april 2009 overtok næringsmiddelkonsernet Kavli varemerket HaPå fra Nestlé, og produksjonen startet opp igjen i Bergen. Kavli overtok samtidig Nestlés produksjonsutstyr, og fram til sommeren 2010 ble HaPå produsert på samme måte som det ble gjort av Nestlé på Hamar. Fra august 2010 blir Hapå produsert i en helt ny produksjonslinje, som blant annet inkluderer nye og mer effektive kokegryter. Samtidig ble produktet lansert på nytt med en oppfrisket logo og design. Bakgrunnen for at Kavli overtok dette varemerket, var en Facebook-aksjon som samlet over 7000 norske forbrukere som protesterte mot at Nestlé ville slutte å produsere HaPå.
Laksevåg videregående skole
Laksevåg videregående skole var en fylkeskommunal videregående skole i Gravdal i Laksevåg bydel i Bergen. Tidligere Laksevåg gymnas og Laksevåg yrkesskole ble slått sammen til Laksevåg videregående skole i 2003. Fra høsten 2020 ble skolen slått sammen med Bergen maritime videregående skole til Laksevåg og Bergen maritime videregående skole.
Utdanningstilbud
Elevtall og utdanningsprogrammer i skoleåret 2018/2019: Skolen har også grupper med tilrettelagt opplæring.
Studieretningene Medier og kommunikasjon og Studiespesialisering ble lagt ned i 2018.
For utdanningstilbudet fra høsten 2020, se Laksevåg og Bergen maritime videregående skole.
Historie
Laksevåg gymnas ble etablert på Holen skole i 1954 som Laksevåg kommunale realskole. Skolen fikk gymnasklasser i 1964, og flyttet til sin nåværende skolebygning i Gravdal i 1965, tegnet av arkitekt Fr. Theodor Olsen.
De to skolebygningene ligger like ved siden av hverandre, og ble i 2003 slått sammen til en kombinert videregående skole for både yrkesfag og studiespesialiserende fag. Etableringen av Olsvikåsen videregående skole i samme bydel i 2006 har avlastet Laksevåg gymnas slik at elevtallet på studiespesialisering er lavere enn før, og skolen har i senere år fått nye linjer som medier og kommunikasjon og påbygning til generell studiekompetanse.
Grønsfjorden
Grønsfjorden begynner ved Selhovden på Sælør, og strekker seg 12 kilometer innover før den ender i et langt, smalt sund som fører inn til Lehnesfjorden ved Jåsund. På sitt dypeste, utenfor Hundingsland, er den 172 meter dyp, mens den er grunnest inne ved Jåsund hvor den bare er 3,5 meter dyp.
Fjorden er kjent for sin periodevise grønnfarge, forårsaket av algen Emiliania huxleyi.
Komiprisen 2010
Øvrige nominerte
Beste forestilling – scene:
Beste forestilling – TV/film:
Beste mannlige artist, revy og komedie:
Beste kvinnelige artist, revy og komedie:
Årets gjennombrudd
Microsoft Digital Image
Microsoft Digital Image er et fotoredigeringsprogram utviklet av Microsoft. Det var tidligere kjent som Microsoft Picture It!.
Komiprisen 2010
Øvrige nominerte
Beste stand-up artist:
Kjell Frønsdal
Kjell Frønsdal (født 23. april 1947 i Bergen) er lagdommer i Gulating lagmannsrett fra 2000. Han var børsdirektør ved Oslo Børs fra 1995 til 1999 da han måtte gå av da han og styret ikke klarte å gjenoppbygge tilliten til Oslo Børs. Blant ankepunktene var at ledelsen ikke maktet å gripe fatt i påstander om kursmanipulering og innsidehandel. Kjell Frønsdal har også vært Riksadvokatfullmektig og Statsadvokat. Fra januar 2009 er han leder i Klagenemnda for høyere utdanning.
Komiprisen 2010
Øvrige nominerte
Årets nummer:
Årets morsomste:
Leicester City WFC
Leicester City Women Football Club er kvinnelaget til den engelske fotballklubben Leicester City FC. De spiller i den øverste divisjonen i England, Women’s Super League.
Klubben ble stiftet i 2004 som en egen klubb, men ble i 2020 en del av Leicester City FC etter å ha blitt kjøpt opp av eierselskapet King Power. Oppkjøpet innebar også at klubben ble helprofesjonell. I 2020/21-sesongen rykket klubben opp til Women’s Super League for første gang.
Portela lufthavn
Portela lufthavn (portugisisk: Aeroporto da Portela eller Aeroporto da Portela de Sacavém) (IATA: LIS, ICAO: LPPT) ligger i Lisboa, hovedstaden i Portugal. Flyplassen er også kjent som Lisboa lufthavn (portugisisk: Aeroporto de Lisboa).
Acartia spinata
Acartia spinata er en art av hoppekreps innen slekten Acartia som Dana beskrev i 1849. Den er et dyreplankton som utgjør føde for blant annet fiskeyngel. Den lever av alger og plankton.
Arten ble første gang beskrevet av Esterly i 1911.
Frýdlant
Frýdlant, noen ganger også omtalt som Frýdlant v Čechách (tysk: Friedland im Isergebirge), er en by og kommune i regionen Liberec i Tsjekkia.
Frýdlant ligger nær grensen til Polen, helt nord i den historiske regionen Böhmen, ved elva Smědá i nordhellingene (Frýdlantská pahorkatina) av Jizerafjellene.
Byen vokste frem på 1300-tallet omkring borgen og slottet Frýdlant, som voktet handelsruten mellom Böhmen og Lausitz.
Krokelvdalen skole
Krokelvdalen skole er en barneskole som ligger i bydelen Kroken i Tromsø kommune.
Praepronophila
Praepronophila er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Middelsstore, brune sommerfugler, særlig bakvingene med bølgete til tannete ytterkant. Vingene har gjerne en liten øyeflekk nær bakhjørnet av hver vinge. Undersiden er mer spraglete.
Levevis
Larvene utvikler seg på bambus i slekten Rhipidocladum, også på den innførte slekten Bambusa. Disse sommerfuglene lever i tåkeskog.
Utbredelse
Slekten er utbredt fra Costa Rica i nord til Bolivia i sør.
Dale Jarrett
Dale Arnold Jarrett (født 26. november 1956 i Newton, Nord-Carolina, USA) er en fører i den amerikanske motorsporten NASCAR. Han er sønn av dobbel mesterskapsvinner Ned Jarrett, og far til den tidligere Busch Series-føreren Jason Jarrett.
Jarrett er fører av bil #88 UPS Ford Fusion for teamet Robert Yates Racing.
Veslsølnkletten
Veslsølnkletten er et fjell i Alvdal kommune i Innlandet fylke. Det har en høyde på 1 454 meter over havet. Fjellet ligger 3,5 km nord-nordøst for den nesten 400 meter høyere Storsølnkletten (1 827 moh.).
Portal (andre betydninger)
En portal er en type inngang inn i et større bygg.
Det kan også vise til:
Anthon Bangs gate (Molde)
Anthon Bangs gate er en gate i Molde kommune i Møre og Romsdal. Gaten starter i Naustvegen og går østover. Gaten har fått navn etter Anthon Bang fra København, en gårdbruker og folkeskribent som bodde i Molde på 1850-tallet.
Gaten går forbi Tøndergård gravlund før den ender i Retirovegen.
Anevegen (Molde)
Gaten ender ved Høgskolen i Molde og parkeringsplassen til skolen er snuplass.
Proseriphus
Proseriphus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, mørk trebukk ved grønt metallskimmer. Antennene er mye lengre enn kroppen. Pronotum er tømmeformet, innsnevret ved roten, dekkvingene smalner av mot spissen.
Ovidiu Cernăuțeanu
Etter å ha spilt ett år i Japan, flyttet han til Norge i 1995, etter å ha blitt ringt opp av en norsk agent.
Proseriphus
Levevis
Larvene lever i død ved.
Ovidiu Cernăuțeanu
I 2006 deltok han i Melodi Grand Prix 2006 med sangen «The Better Side of Me», der han kom til «Siste sjansen» fra den andre delfinalen. Cernăuțeanu gikk imidlertid ikke videre fra «Siste sjansen» og kom dermed ikke med i finalen. I 2009 deltok han igjen, og der kom han helt til finalen med sangen «Seven Seconds», skrevet av Simone Larsen. Hans debutalbum This Gig Almost Got Me Killed kom ut i 2009 og ble utgitt på nytt i 2010 med nytt omslag og «Playing with Fire» som bonusspor.
Proseriphus
Utbredelse
Arten er utbredt i Ecuador og det vestlige Brasil.
Ovidiu Cernăuțeanu
I 2010 deltok han i Eurovision Song Contest 2010 for Romania sammen med Paula Seling med sangen «Playing with Fire», og de endte der på tredjeplass med 162 poeng. Han var en av låtskriverne av «I'll be yours» i Melodi Grand Prix 2011 framført av Pernille & Marius, som gikk til Sistesjansen. I 2012 skrev han sangen «High on Love» for Reidun Sæther sammen med norske Tommy Berre og svenske Thomas G:son til Melodi Grand Prix i Norge. Sangen gikk videre til finalen i Oslo Spektrum.
I 2014 deltok Ovi på nytt i Eurovision Song Contest for Romania sammen med Paula Seling, denne gang med sangen «Miracle». Den kom på tolvteplass i den internasjonale finalen i København.
Guldhornene (dikt)
Guldhornene er et av Adam Oehlenschlägers mest berømte dikt. Det omhandler det danske nasjonalklenodiet Guldhornene, to drikkehorn av gull fra romersk jernalder funnet sør i Jylland i 1639 og 1734. Diktet ble skrevet våren 1802, kort etter at gullhornene ble stjålet og smeltet om. Guldhornene er romantikkens innføring i Danmark og dens vesentligste dikt.
Oehlenschläger hadde vært på en forelesning med N.F.S. Grundtvigs fetter, den tysk-norske filosofen Henrik Steffens. De spaserte etterpå i 16 timer og snakket om romantikken. Oehlenschläger gikk hjem til sitt losji i Vestergade – rett ved der de stjålne gullhornene i hemmelighet samtidig ble smeltet om – og skrev diktet Guldhornene etter frokost påfølgende dag. Diktet ble utgitt i 1802 i samlingen Digte, 1803.
Charlotte Amalie von Bülow av Wedendorf
Charlotte Amalie von Bülow (1719-1780) var en dansk baronesse.
Charlotte Amalie døde på Ravnstrup den 6. september 1680, og ble bisatt i Herlufmagle kirke. Her hviler hun ved sin ektemanns side i en rustrød marmorsarkofag med innskriften «Geheime Conference Raadinde Charlotte Amalie Wedel».
Guy Marchand
Guy Marchand (født 22. mai 1937 i Paris) er en fransk filmskuespiller, sanger og jazzklarinettist særlig kjent fra fjernsynsserien om Nestor Burma. Guy Marchand har også vært utøver av bilsport som fører i Simca 1000 rally med Star Racing Team. Privat liker han tango, ridning og polo.
Skylab
Skylab var den første amerikanske romstasjonen. Den ble skutt opp i ett stykke den 14. mai 1973.
Stasjonen var rundt tre ganger større enn Saljut og var egentlig et ombygget 3. trinn fra Saturn 5-raketten, som ble brukt til å skyte opp Apollo-romskipene til Månen. Den fikk besøk av totalt ni astronauter, som ble skutt opp med tre romskip, der en brukte kommandomodulen fra Apollo-programmet. Skylab styrtet ned over Australia og Indiahavet 11. juli 1979.
Romferder knyttet til Skylab
I tillegg var det en planlagt romferd:
Paleoøkologi
Paleoøkologi er læren om økologien i fortiden og rekonstruksjonen av tidligere økosystem, om samspill mellom organismer og deres omgivelser slik det var før. Det finnes flest bevarte rester fra kvartærtiden, altså fra de siste par millioner årene, og det er derfor særlig disse som blir undersøkt. Vitenskapen er knyttet til biologi, geologi, kjemi, arkeologi og flere andre disipliner, og brukes til å oppnå høyere forståelse for naturlige så vel som menneskeskapte endringer i flora og fauna over tid.
Gjennom å måle ulike fenomen som man vet blir påvirket av en årsak (en «proxy»), kan man modellere fenomenene som var årsaken til dette, i tid og rom. For eksempel kan man hvor mye trær har vokst gi en god indikasjon på hvordan temperatur og luftfuktighet har vært, mengde kull og pollen i innsjøer og myr på om det har vært henholdsvis skogbranner og mye vegetasjon, og isotoper av oksygen funnet i koraller, trær, innsjøer, havvann og iskjerneprøver på temperatur og mengde is.
Etymologi
Ordet paleoøkologi kommer fra paleo-, fra gammelgresk for «gammel», og økologi.
Torggata (Sandefjord)
Torggata er en gate i Sandefjord sentrum, med en lang rekke trebygninger fra 1800-tallet som viser bebyggelsen i byen før bybrannen i 1900.
Beliggenhet og historie
Torggata går fra Jernbanealleen og Torget i øst og vestover til gaten går over i Prinsens gate ved Søebergkvartalet.
Prestegården til Sandar kirke, som eide det meste av dagens bysentrum, ba bøndene om å kjøre tømmeret de skulle selge i havnen langs bekkefarene, for ikke å skade jordene. Bugaardsgaden, dagens Prinsens gate og Torggata, ligger rett på østsiden av Ruklabekken i hele lengden, altså i grensen for prestegårdsjordene og bygrensen frem til 1889. Her ble kjøreveien til gater med bekkens buktninger. Krysset med Kirkegaden, som gikk i nåværende Skolegatas trase, må være byens første gatekryss.
Friedrich-Alexander-Universität Erlangen-Nürnberg
Friedrich-Alexander-Universität Erlangen-Nürnberg er et universitet i Erlangen og Nürnberg i Bayern. Det ble etablert i 1742 i Bayreuth, men ble allerede året etter flyttet til Erlangen. Fra begynnelsen var det et protestantisk universitet, men etter hvert er det blitt sekulært.
Fakulteter
Etter rekkefølgen de ble etablert:
Pencksøkket
Pencksøkket er en bred, isfylt dal i Dronning Maud Land, beliggende mellom Borgmassivet og Kirwanveggen lengst øst på Maudheimvidda. Den strekker seg ca. 100 kilometer fra sørvest til nordøst.
Pencksøkket ble oppdaget av den tyske antarktisekspedisjonen 1938–39 under ledelse av Alfred Ritscher og oppkalt etter den tyske geografen Albrecht Penck. Området ble kartlagt under Maudheimekspedisjonen 1949–52.
Cyclosomus
Cyclosomus er en slekt av løpebiller.
Utseende
Middelsstore (6-11 millimeter), bredt ovale, matte, rødlige løpebiller, gjerne med svarte tegninger. Den midtre delen av pronotum er gjerne mørk og kan ha metallisk glans.
Levevis
Artene lever på sandete elve- og innsjøbredder. De er nattaktive jegere og kommer til lys.
Utbredelse
Slekten er utbredt i Afrika (inkludert Madagaskar) og Sørøst-Asia.
Poliklinikk
En poliklinikk er en avdeling på et sykehus som tar imot pasienter som ikke er innlagt til undersøkelser og behandling. Poliklinikkene er vanligvis bemannet med sykehusets legespesialister. De fleste sykehusavdelingene har sin egen poliklinikk som dekker det samme fagområdet.
Det er opprettet en del poliklinikker som dekker en enkelt tilstand eller diagnose, for eksempel diabetes, smerte, kreft, demens og så videre. Sykepleiere med en snever og grundig spesialisering innen vedkommende saksfelt kan være blant de ansatte ved slike poliklinikker.
Eldrebølgen
Eldrebølgen er et begrep som brukes for å beskrive en «bølge» av alderspensjonister, forårsaket av stadig høyere levealder på grunn av blant annet bedre helsetjenestetilbud samt høye fødselstall etter andre verdenskrig kombinert med fallende fødselstall de senere tiår. En slik økning i antallet alderspensjonister med behov for pensjon, behandling og pleie på sykehjem vil bli en økonomisk og praktisk utfordring for velferdsstaten Norge. I Norge regner man med at andelen innbyggere over 67 år vil mer enn dobles frem mot 2060, fra 0,6 millioner til 1,5 millioner. Det ventes at andelen innbyggere over 80 år alene vil tredobles i denne perioden. Den samme utvikling kan sees i de fleste land i verden, der velstandsutvikling og samfunnsendringer har ført til bedre hygiene, helsetjenester og annet som fører til individuell livsforlengelse.
Acartia spinicauda
Acartia spinicauda er en art av hoppekreps innen slekten Acartia som Dana beskrev i 1849. Den er et dyreplankton som utgjør føde for blant annet fiskeyngel. Den finnes i Atlanterhavet, og lever av alger og plankton.
Kevin Harvick
Kevin Harvick (født 8. desember 1975 i Bakersfield, California, USA) er en fører i den amerikanske motorsporten NASCAR.
I NASCARs Nextel Cup kjører han bil #29 GM Goodwrench/Reese's Chevrolet Monte Carlo, mens han i Busch Series kjører bil #21 Coast Guard Chevrolet Monte Carlo.
I tillegg eier Harvick bil #33 Allstates Employer Services Chevrolet Silverado i Craftsman Truck Series og bilene #33 Old Spice/The Outdoor Channel og #77 Dollar General Chevrolet Monte Carlo i Busch Series.
Harvick er kjent som erstatteren etter Dale Earnhardts dødsfall i 2001, og har en svært aggressiv kjørestil.
Malkaridae
Malkaridae er en gruppe (familie) av edderkopper som tilhører undergruppen Entelegynae i gruppen Araneomorphae. Familien finnes bare på den sørlige halvkulen.
Utseende
Små edderkopper med åtte øyne. Den fremre delen av forkroppen ("hodet") med øynene er noe reist over resten, mye smalere enn de bakenforliggende delene. Forkroppen har store, dype punktgroper. Bakkroppen er forholdsvis liten, med et markert ryggskjold (scutum).
Levevis
Disse edderkoppene blir gjerne funnet mellom løvstrø i sørlig-tempererte skoger. Ellers er lite kjent om biologien deres.
Utbredelse
Medlemmene i denne familien er utbredt i Australia, Argentina og Chile.
Hvalsafari
Hvalsafari og hvalkikking er en trend og en næring som voks fram på 1980-tallet, spesielt etter at tradisjonell hvalfangst ble forbudt i 1986. Turister betaler for å komme i nærkontakt med hvaler i sitt naturlige habitat – havet.
At det ble et generelt forbud mot hvalfangst skyldes flere faktorer, ikke minst et sterkt engasjement fra en rekke ulike internasjonale miljøorganisasjoner, der spesielt Greenpeace utmerket seg med sine kraftige metoder for å stoppe hvalfangsten, men også forskningsmiljøene bidro sterkt. Det ble varslet om kraftig tilbakegang i populasjonene for mange arter, som følge av overfangst. Enkelte arter kan ha vært på randen av utryddelse.
På denne tiden hadde det alt utviklet seg en interesse for hvalkikking i noen land, som i USA. Folk samlet seg i grupper og dro til sjøs med båt for å kikke på hvalene, som selv kan være ganske nysgjerrige dyr. Hvalkikkingen utviklet seg raskt til å bli en ny form for turisme i noen land, kanskje spesielt i USA og Canada, som var pionerer i den nye næringen.
I dag er hvalkikking populært i mange land, også i Norge der flere selskaper nå tilbyr turister å se hval gjennom et produkt næringen har valgt å kalle hvalsafari. I Norge har virksomheten størst utbredelse i nordområdene, der sjansen til å se hval er størst.